**Zápisnica z mimoriadneho zasadnutia obecného zastupiteľstva konaného dňa 11.11.2011 v zasadačke Obecného domu**

Prítomní : prezenčná listina

Minútou ticha si poslanci a prítomní hostia uctili pamiatku zosnulého starostu obce Pavla Žuffu.

**P r o g r a m:**

1. Otvorenie

2. Informácie o výsledku volieb na starostu obce Vavrečka

3. Zloženie sľubu novozvoleného starostu obce

4. Určenie zapisovateľa a overovateľov zápisnice

5. Príhovor novozvoleného starostu

6. Schválenie platu starostu

7 . Rôzne

8. Uznesenie

9. Záver

**K bodu 1 Otvorenie**

Mimoriadne zasadnutie Obecného zastupiteľstva vo Vavrečke otvoril zástupca starostu obce Ing. Jozef Sklarčík všetkých prítomných privítal a uviedol, že obecné zastupiteľstvo bolo zvolané v zmysle zák.č. 479/2010 Zb. o obecnom zriadení do 30 dní odo dňa volieb, ktoré sa konali dňa 05.novembra 2011.

**K bodu 2 Informácie o výsledku volieb do orgánov samosprávy v obci Vavrečka**

 Mikuláš Pjentek oboznámil s výsledkami volieb na starostu v našej obci. Výsledky volieb sú prílohou zápisnice .

**K bodu 3 Zloženie sľubu novozvoleného starostu**

 Mgr. Ladislav Šnapko prečítal „ Sľub starostu obce „ a svojim podpisom potvrdil mandát starostu obce pre budúce volebné obdobie. Sľub je prílohou zápisnice. Zástupca starostu Ing. Jozef Sklarčík odovzdal novému starostovi insígnie.

**K bodu 4 Určenie zapisovateľa a overovateľov zápisnice**

 Mgr. Ladislav Šnapko určil za overovateľov zápisnice : Ignác Kasan , Marta Brindžáková .

Písaním zápisnice bola poverená pracovníčka obecného úradu. p. Mária Pavláková.

Poslanci overovateľov zápisnice a zapisovateľa jednomyselne schválili.

**K bodu 5 Príhovor novozvoleného starostu**

 Novozvolený starosta Mgr. Ladislav Šnapko predniesol príhovor, v ktorom poďakoval za vyjadrenú podporu, ktorú mu prejavili občania našej obce vo voľbách. Príhovor je prílohou zápisnice.

**K bodu 6 Schválenie platu starostu**

 Ing. Jozef Sklarčík informoval poslancov , že podľa § 3 zákona č.253/1994 Z.z. starostovi patrí plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov ŠÚ SR za predchádzajúci kalendárny rok a násobku podľa § 4 odst.1.

Starosta sa zaraďuje podľa počtu obyvateľov v obci a určuje sa 1,98 násobku platu.Výška platu starostu je 1523 €.

Poslanci plat starostovi obce vo výške 1 523 € jednomyselne schválili .

**K bodu 7 Rôzne**

 Novozvolený starosta poveril zastupovaním p, Ignáca Kasana na základe § 13 b zák. č. 479/2010 o obecnom zriadení.

 Poslanec Ing. Jaroslav Krivda poďakoval Ing. Jozefovi Sklarčíkovi za prácu, ktorú vykonával počas zastupovania a odovzdal mu vecný dar.

Poslanec Ing. Jozef Sklarčík navrhol schváliť finančný príspevok vo výške 1 000 € pre Kláštor Premenenia Pána MNÍSI Z REHOLE SV: BENEDIKTA Sampor na základe skutočnosti, že výlet pre dôchodcov, ktorí organizujeme každoročne v októbri sa konal ako návšteva uvedeného kláštora . Tu pôsobí náš rodák Vladimír Kasan.

Poslanci finančný príspevok vo výške 1 000 € jednomyselne schválili.

**K bodu 8 Uznesenie**

 **U Z N E S E N I E č. 6/2011**

 z mimoriadneho zasadnutia obecného zastupiteľstva ,

Obecné zastupiteľstvo vo Vavrečke

1. **b e r i e n a  v e d o m i e**

1. výsledky volieb do orgánov samosprávy obce

2. vystúpenie novozvoleného starostu

1. **k o n š t a t u j e , že**

 novozvolený starosta obce Mgr. Ladislav Šnapko zložil zákonom predpísaný sľub

 starostu obce

1. **p o v e r u j e**

 za zástupcu starostu Ignáca Kasana

1. **s c h v a ľ u j e**

1/ plat starostovi vo výške 1 523 €

2/ finančný príspevok vo výške 1 000 € pre Kláštor Premenenia Pána Sampor

**K bodu 9 Záver**

 Na záver starosta obce Mgr. Ladislav Šnapko všetkým prítomným za účasť.

 Mgr. Ladislav Šnapko

 starosta obce

Overovatelia : Ignác Kasan

 Marta Brindžáková

Zapisovateľ : Mária Pavláková